PolyAgent/wiki_georgian_en_parallel_20231101 huggingface dataset:
ლარისა ცერიჩი

ლარისა ცერიჩი
ლარისი ცერიჩი (დ. 26 იანვარი, 1991, ტრავნიკი, იუგოსლავია) — ბოსნიელი ძიუდოისტი 2014 წლის ძიუდოს ევროპის ჩემპიონატზე, რომელიც მონპელიეში ჩატარდა, მოიპოვა ვერცხლის მედალი. ფინალში დამარცხდა ფრანგ ემილი ანდეოლთან. 2009 წელს მოიგო ახალგაზრდული ძიუდოს მსოფლიო ჩემპიონატი. მას დამარცხებული ჰყავს მსოფლიოს ყოფილი ჩემპიონი იუ სონგი და ოლიმპიური ჩემპიონი, ემილი ადეოლი. ამჟამად 78+ კგ წონითი კატეგორიის მსოფლიო რეიტინგში იკავებს მეთორმეტე ადგილს, 4147 ქულით. 2018 წლის მსოფლიო ჩემპიონატზე, +78კგ წონით კატეგორიაში მოიპოვა ბრინჯაოს მედალი. მესამე ადგილისთვის ბრძოლაში დაამარცხა სარა ადლინგტონი. ამავე წელს ევროპის ჩემპიონატის ფინალში დამარცხდა ფრანგ რომანა დიკოსთან. ერთი წლით ადრე მოიპოვა ბრინჯაოს მედალი მსოფლიო ჩემპიონატზე. 2017 წელს, თელ-ავივში გამართულ ჩემპიონატზე, მესამე ადგილისთვის ბრძოლაში დაამარცხა თურქი ძიუდოისტი, ქაირა საითი. 2009 წელს პესკარაში გამართულ ხმელთაშუა ზღვის თამაშებში მოიპოვა ვერცხლის მედალი, ფინალში დამარცხდა სლოვენიელ ლუცია პოლავდერთან. 4 წლის შემდეგ, 2013 წელს თამაშები მერსინში ჩატარდა, მოიპოვა ბრინჯაოს მედალი. 2016 და 2017 წლებში ცერიჩმა ზედიზედ ორჯერ მოიგო ზაგრების გრან-პრი. 2017 და 2018 წლებში ზედიზედ ორჯერ მოახერხა გასულიყო ანტალიის გრან-პრის ფინალში, მაგრამ ორივეჯერ დამარცხდა. 2019 წელს მოიპოვა ვერცხლის მედალი ზაგრების გრან-პრი. 2013 წელს რიეკას გრან-პრიეზე მოიპოვა ბრინჯაოს მედალი. 2014 წელს ბუდაპეშტის გრან-პრიზე მოიპოვა ბრინაჯოს მედალი. 2016 წელს აგრეთვე ბრინჯაოს მედალი მოიპოვა ალმა-ატას გრან-პრიე. 2017 წელს დიუსელდორფის გრან-პრიზე მოიპოვა ბრინჯაოს მედალი. ერთი წლის შემდეგ, 2018 წელს მოიპოვა ბრინჯაოს მედალი ჰააგის გრან-პრიზე. 2018 წელს +78კგ წონით კატეგორიაში მოიგო ეკატერინბურგის გრანდ-სლემი. 2019 წელს დამარცხდა ბაქოს გრანდ-სლემის ფინალში. 2016 წელს მოიპოვა ბრინჯაოს მედალი ტიუმენის გრანდ-სლემზე, ერთი წლით ადრე, 2015 წელს აგრეთვე ბრინჯაოს მედალი მოიპოვა პარიზის გრანდ-სლემზე. 2016, 2017 და 2018 წლებში ზედიზედ სამჯერ მოიპოვა ბრინაჯოს მედალი მსოფლიოს მასტერსზე.
რესურსები ინტერნეტში
JudoInside
სქოლიო
ბოსნიელი ძიუდოისტები
Lasioglossum singapurellum

Lasioglossum singapurellum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1926 წელს.
იხილეთ აგრეთვე
Lasioglossum-ის სახეობების სია
სქოლიო
singapurellum
ჩაქვი

ჩაქვი — დაბა საქართველოში, აჭარის ავტონომიური რესპუბლიკის ქობულეთის მუნიციპალიტეტში, თემის ცენტრი (დაბა ჩაქვი, სოფლები: ბუკნარი, სახალვაშო). ჩაქვში არის სასოფლო-სამეურნეო დანიშნულების, აგრეთვე კულტურის, განათლების და ჯანდაცვის ობიექტები. 2014 წლის აღწერის მონაცემებით სოფელში ცხოვრობს 6720 კაცი. ჩაქვი შავი ზღვისპირა კლიმატური კურორტია. დაბაში ფუნქციონირებს საზოგადოებრივი ცენტრი.
გეოგრაფია
მდებარეობს შავი ზღვის სანაპიროზე, მდინარე ჩაქვისწყლის ნაპირებზე, ზღვის დონიდან 30 მ, ქობულეთიდან 12 კმ. დაბაში არის რკინიგზის სადგური სამტრედია-მახინჯაურის ხაზზე. დაბაში გამოვლენილია გოგირდწყალბადიანი ქლორიდულ-ჰიდროკარბონატული და ნატრიუმიან-კალციუმიანი მინერალური წყალი, დებეტი 12 000 ლ/დ.
ისტორია
ადამიანს ჩაქვში ჯერ კიდევ ქვის ხანაში უცხოვრია, აღმოჩენილია ბრინჯაოს ხანის განძი. ჩაქვი შედიოდა გურიის სამთავროში 1720-იან წლებამდე. XVII საუკუნის შუიდან XVIII საუკუნის 20-იან წლებამდე წარმოადგენდა თავდგირიძეების საკუთრებას.
1878 წლიდან შეიერთა რუსეთის იმპერიამ. ჩაქვი ქართული მეჩაიეობის ერთ-ერთი პირველი ცენტრი იყო. 1885 წელს ინჟინერ-პოლკოვნიკმა ალექსანდრე სოლოვცოვმა (Александр Александрович Соловцов, გ. 1896) გამოიწერა ჩაქვის სადგურის ახლოს, 1,5 ჰექტარზე გააშენა ჩაის პლანტაცია. 1890-იან წლებში რუსმა მეწარმე პოპოვმა ჩაქვში, კაპრეშუმსა და სალიბაურში 14 ჰექტარზე გააშენა ჩინური ჩაის ჯიშები. მანვე 1899 წელს ააშენა ინგლისური მანქანებით აღჭურვილი ქარხანა. 1895 წელს საუფლისწულო საზოგადოებამ ჩაქვში 16 ჰექტარზე გააშენა პლანტაცია. ჩაის სამეთვალყურეოდ ჩინეთიდან მიწვეულ იქნა 23 წლის ჩინელი ახალგაზრდა ლაო ჯონჯაო. ჯონჯაო და ჩაქვის პლანტაცია ფოტოებზე აღბეჭდა იმპერატორის კარის ფოტოგრაფმა სერგეი პროკუდინ-გორსკიმ. ფოტოები ამჟამად ამერიკის კონგრესის ბიბლიოთეკაშია შენახული.
დაბის სტატუსი მიიღო 1954 წელს. საბჭოთა პერიოდში მოქმედებდა მეჩაიეობის და მეციტრუსეობის მეურნეობები, ჩაის ოთხი ფაბრიკა, ციტრუსების შემფუთავი ქარხანა, პოლიკლინიკა და საავადმყოფო.
დემოგრაფია
ლიტერატურა
სქოლიო
ქობულეთის მუნიციპალიტეტის დაბები
ქობულეთის მუნიციპალიტეტის კურორტები
შავიზღვისპირა კურორტები
ბრაზილიის პირველი რესპუბლიკა

ბრაზილიის პირველი რესპუბლიკა
ბრაზილიის ძველი რესპუბლიკა ან პირველი რესპუბლიკა — ბრაზილიის ისტორიის პერიოდი რესპუბლიკის გამოცხადებიდან, 1889 წლიდან, 1930 წლის სახელმწიფო გადატრიალებამდე. სახელი ეწოდა იმის გამო, რომ სახელმწიფო გადატრიალების შედეგად ჟეტულიუ ვარგასის მიერ დამყარებულ სამხედრო რეჟიმს „ახალი რესპუბლიკა“ ეწოდა.
ამ პერიოდის განმავლობაში ქვეყანაში კონსტიტუციური დემოკრატია არსებობდა. ქვეყნის საპრეზიდენტო არჩევნებზე გავლენას ახდენდა ორი შტატი, სან-პაულუ და მინას-ჟერაისი, ხოლო პრეზიდენტების უმრავლესობა მასონთა ლოჟის წევრები იყვნენ. მასონთა ლოჟა დააარსეს სან-პაულუს უნივერსიტეტის იურიდიული ფაკულტეტის სტუდენტებმა.
ძველი რესპუბლიკის პერიოდი პირობითად იყოფა ორ პერიოდად: „ხმლის რესპუბლიკა“ და „ოლიგარქიული რესპუბლიკა“. პირველი პერიოდის განმავლობაში ხელისუფლებაში დომინირებდნენ სამხედროები, ხოლო მეორე პერიოდის განმავლობაში, ხელისუფლებაში ძირითადად მთავარი შტატების წარმომადგენლები დომინირებდნენ (ე. წ. "გუბერნატორების პოლიტიკა") მოყოლებული პრეზიდენტ მანუელ კამპუს სალისიდან.
ძველი რესპუბლიკა სახელმწიფო გადატრიელების შედეგად დაემხო 1930 წლის ოქტომბერში. ჟეტულიუ ვარგასმა ხელისუფლება 3 ნოემბერს ჩაიგდო ხელში და გახდა დიქტატორი, რომელიც ქვეყანას 1945 წლამდე მართავდა.
რესურსები ინტერნეტში
site of GrandesGuerras (WorldWars) Magazine
Official Site of Brazilian Army
ბრაზილიის ისტორია
მოზელი

მოზელი — დეპარტამენტი საფრანგეთის ცენტრალურ ნაწილში, ლოთარინგიაში.
ისტორია
მოზელი არის იმ 83 დეპარტამენტიდან ერთ-ერთი, რომლებიც შეიქმნა საფრანგეთის რევოლუციის დროს 1790 წლის 4 მარტს.
გეოგრაფია
მოზელის ფართობია 6216 კმ². 2006 წლის მონაცემებით დეპარტამენტის მოსახლეობა 1,036,776 ადამიანს შეადგენს და მას 20-ე ადგილი უკავია, დეპარტამენტში მცხოვრებთა საშუალო სიმჭიდროვე კმ²-ზე შეადგენს 165 ადამიანს.
აქ ყველაზე გავრცელებული ენაა ფრანგული. მოზელის მმართველია ფილიპ ლერუა.
რესურსები ინტერნეტში
Prefecture website
Conseil General website
საფრანგეთის დეპარტამენტები
მარკ ფიშერი (არქიტექტორი)

მარკ ფიშერი (არქიტექტორი)
მარკ ფიშერი (დ. 20 აპრილი, 1947 – გ. 25 ივნისი, 2013) — ბრიტანელი არქიტექტორი. ყველაზე მეტად ცნობილია როკ-შემსრულებლების სასცენო დეკორაციების შექმნით. სხვადასხვა შემსრულებელს შორის, რომლებთანაც თანამშრომლობდა, იყვნენ პინკ ფლოიდი, როლინგ სტოუნზი, მადონა, ელტონ ჯონი, U2 და პიტერ გებრიელი.
რესურსები ინტერნეტში
Stufish
სქოლიო
დაბადებული 20 აპრილი
დაბადებული 1947
გარდაცვლილი 25 ივნისი
გარდაცვლილი 2013
ბრიტანელი არქიტექტორები
მიხეილ ქოჩაკიძე

მიხეილ ქოჩაკიძე (დ. 1909, მუხიანი — გ. 1997) — ქართველი არქიტექტორი, ინჟინერი.
ბიოგრაფია
1932 წელს დაამთავრა საქართველოს ინდუსტრიული ინსტიტუტის სამშენებლო ფაკულტეტი არქიტექტურის სპეციალობით და მოსკოვის საინჟინრო-სამშენებლო ინსტიტუტის ასპირანტურა.
1932-1936 წლებში მუშაობდა სამშენებლო ორგანიზაცია „მოსკოვმშენში“ ტექნიკოსად, სამუშაოთა მწარმოებლად და მშენებლობის უბნის უფროსად. 1936-1942 წლებში მუშაობდა საპროექტო ინსტიტუტ „საქქალაქსახპროექტის“ უფროს არქიტექტორად, მთავარ ინჟინრად, პროექტის მთავარ არქიტექტორად, არქიტექტურული სახელოსნოს ხელმძღვანელად. 1942-1946 წლებში მუშაობდა საქართველოს სახალხო კომისარიატის სახელმწიფო კონტროლის მთავარ კონტროლიორად, კომუნალური მეურნეობისა და მშენებლობის დარგში. 1946-1948 წლებში იყო კომუნალური მეურნეობის სახალხო კომისარიატის უფროსის მოადგილე. 1949-1950 წლებში იყო ქუთაისის საავტომობილო ქარხნის დირექტორის მოადგილე მშენებლობის დარგში. 1950-1952 წლებში საქართველოს მინისტრთა საბჭოსთან არსებული არქიტექტურისა და მშენებლობის საქმეთა განყოფილების უფროსი. 1952-1953 წლებში იყო ქუთაისის საოლქო კომიტეტის აღმასკომის თავმჯდომარის მოადგილე მშენებლობის დარგში. 1953-1960 წლებში საქართველოს მინისტრთა საბჭოს უფროსი რეფერენტი, საქართველოს მშენებლობის საქმეთა სახელმწიფო კომიტეტის „საქსახმშენის“ თავმჯდომარის მოადგილე, საქართველოს მინისტრთა საბჭოს უფროსი რეფერენტი. 1960 წლიდან მუშაობდა საქართველოს განათლების მინისტრის მოადგილედ მშენებლობის დარგში. დიდი წვლილი აქვს შეტანილი საქართველოს განათლების სისტემის ინფრასტრუქტურის განახლებისა და განვითარების საქმეში. მისი ნამუშევრებია: ცენტრალური აღმასრულებელი კომიტეტის შენობათა კომპლექსის რეკონსტრუქცია (პიონერთა სასახლედ გადაკეთება), თბილისის №31 ქარხნის საცხოვრებელი დასახლების, საცხოვრებელი სახლების (თბილისში საბჭოსა და უნივერსიტეტის ქუჩებზე), მრავალსართულიანი საცხოვრებელი სახლების (საქართველოს სხვადასხვა ქალაქებსა და რაიონებში) და სხვა პროექტები. მიღებული ჰქონდა სახელმწიფო ჯილდოები.
ჯილდოები
1996 — ღირსების ორდენი
საქართველოს დამსახურებული ინჟინერი
საქართველოს დამსახურებული არქიტექტორი
ლიტერატურა
საქართველოს არქიტექტორთა და მშენებელთა ენციკლოპედია, თბ., 2017, გვ. 573
წიგნი ღირსებისა: თამაზ ყიფიანი, თენგიზ გაჩეჩილაძე, გურამ სიმონიშვილი, თბ., 2000, გვ. 413
რესურსები ინტერნეტში
დაბადებული 1909
გარდაცვლილი 1997
ქართველი არქიტექტორები
ქართველი ინჟინრები
საქართველოს ტექნიკური უნივერსიტეტის კურსდამთავრებულები
ეკა კახიანი

ეკა კახიანი
ეკატერინე (ეკა) კახიანი (დ. 16 იანვარი, 1964 თბილისი, საქართველოს სსრ ) — ქართველი მომღერალი და მსახიობი. დაამთავრა ცენტრალური მუსიკალური გიმნაზია და შოთა რუსთაველის სახელობის თეატრისა და კინოს უნივერსიტეტი . 1974–1980 წლებში იყო ანსამბლ „მზიურის“ წევრი. 1988–1998 წლებში მიხეილ თუმანიშვილის სახელობის კინომსახიობთა თეატრის მსახიობი.
2004 წლიდან თბილისის მუსიკისა და დრამის სახელმწიფო თეატრის მსახიობია. შესრულებული აქვს მრავალი როლი კინო და ტელე ფილმებში. არის პოპულარული სიმღერების ავტორი და შემსრულებელი. 2011 წელს ჩატარდა ეკა კახიანის საავტორო კონცერტი ზაფხულის საღამო“. მიღებული აქვს ღირსების ორდენი.
ფილმოგრაფია
1987: „ავტოპორტრეტი“ რეჟ. ერეკლე ბადურაშვილი
1990: „მარტივი პასიანსი“ რეჟ. ლევან ერისთავი
1992: „მხოლოდ სიკვდილი მოდის აუცილებლად“ რეჟ. მარინა წურწუმია
2010: ოცნების ქალაქი (ლიკა) რეჟ. დავით იმედაშვილი
სერიალები
ძილის წინ“
ასსა“
კაბარე“
ჩემი ცოლის დაქალები“
ნათამაშები როლები
თბილისის მუსიკისა და დრამის სახელმწიფო თეატრი
მარლენ დიტრიხი“ (მარლენ დიტრიხი) რეჟ. დავით დოიაშვილი
მუსიკის ჰანგები“ (ბარონესა შრედერი) რეჟ. დავით დოიაშვილი
ბერტოლტ ბრეხტი „სამგროშიანი ოპერა“ (ჯენი) რეჟ. გოგა თავაძე
მიხეილ თუმანიშვილის სახელობის კინომსახიობთა თეატრი
ზაფხულის ღამის სიზმარი“ (ტიტანია) რეჟ. მიხეილ თუმანიშვილი
ნატაძრალზე“ (ნათია) რეჟ. მიხეილ თუმანიშვილი
ჭკუისა მჭირს“ (ტასო) რეჟ. ოთარ ეგაძე
ამფიტრიონი“ (ლედა) რეჟ. მიხეილ თუმანიშვილი
ცხოვრება იდიოტისა“ (ოსიმა) რეჟ. დავით დოიაშვილი
ბათუმის სახელმწიფო მუსიკალური ცენტრი
ქეთო და კოტე“ (ქაბატო) რეჟ. დავით დოიაშვილი
პროექტი
ახალი საბავშვო ხმა“ – მწვრთნელი (ტელეკომპანია იმედი“)
ჯილდოები, პრემიები და პრიზები
ღირსების ორდენი
რესურსები ინტერნეტში
დაბადებული 16 იანვარი
დაბადებული 1964
ქართველი მომღერლები
ქართველი მსახიობები
ქართველი კომპოზიტორები
Tervaskanto

Tervaskanto — ფინური ფოლკ მეტალ ჯგუფ Korpiklaani-ის მეოთხე სტუდიური ალბომი. იგი გამოიცა 2007 წლის 26 ივნისს.
სიმღერების სია
პერსონალი
იონე იარველა - ვოკალი, ელექტრო და აკუსტიკური გიტარა, მანდოლინა
იაკო ლემეტი - ელექტრო და აკუსტიკური ვიოლინო, მანდოლინა, გუდასტვირი
იუჰო კაუპინენი - აკორდეონი, ბექ ვოკალი, გიტარა
იარკო ალტონენი - ბასი
კალე სავიარვი - გიტარა, ბექ ვოკალი
მატი იოჰანსონი - დასარტყმელი საკრავები, ბექ ვოკალი
სქოლიო
2007 წლის ალბომები
Korpiklaani-ს ალბომები
Napalm Records-ის ალბომები
ჰათ-ნოფჰარათ-თჰარა-მუ-კო-ფი-ფის ეროვნული პარკი

ჰათ-ნოფჰარათ-თჰარა-მუ-კო-ფი-ფის ეროვნული პარკი — ეროვნული პარკი ტაილანდში, კრაბის პროვინციაში. მიეკუთვნება საზღვაო ეროვნული პარკების კატეგორიას. დაარსდა 1983 წელს, როგორც ბუნების დაცვის საერთაშორისო კავშირის II კატეგორიას და შეიქმნა მარჯნის რიფების დაცვის მიზნით. პარკის ფართობია 387.9 კმ².
კლიმატი
ტროპიკული მუსონური ქარების გავლენით პარკში ორი სეზონია: წვიმების სეზონი, რომელიც მაისიდან დეკემბრამდე გრძელდება და ცხელი სეზონი იანვრიდან-აპრილამდე. საშუალო ტემპერატურა 17-37 °C-ს შორისაა. ნალექების საშუალო წლიური რაოდენობაა 2231 მმ. ყველაზე ნალექიანი თვე ივლისი, ხოლო ნაკლებად ნალექიანი - თებერვალია.
ვიზიტორები
2015 წლის ოქტომბრიდან 2016 წლის მაისამდე პერიოდში ჰათ-ნოფჰარათ-თჰარა-მუ-კო-ფი-ფის საზღვაო ეროვნულ პარკში 1 168 000 ტურისტი ეწვია, რომელთა 77% უცხოელი იყო. ეროვნული პარკების, ველური ბუნებისა და მცენარეების კონსერვაციის დეპარტამენტის განცხადებით, შემოსავლებმა 361.91 მილიონი ტაილანდური ბატი შეადგინა.
გალერეა
სქოლიო
ტაილანდის ეროვნული პარკები
IUCN კატეგორია II
1983 დაარსებული დაცული ტერიტორიები
Khomutovo, Vologda Oblast

Khomutovo, Vologda Oblast
Khomutovo is a rural locality (a village) in Kharovskoye Rural Settlement, Kharovsky District, Vologda Oblast, Russia. The population was 4 as of 2002.
Geography
Khomutovo is located 7 km north of Kharovsk (the district's administrative centre) by road. Bilgachevo is the nearest rural locality.
References
Rural localities in Kharovsky District
ლუვრი

ლუვრის მუზეუმი — უდიდესი და ყველაზე განთქმული მუზეუმია მსოფლიოში, რომელსაც 9.7 მილიონზე მეტი დამთვალიერებელი ჰყავდა 2012 წელს. მდებარეობს პარიზში, საფრანგეთში. შენობა, ყოფილი სამეფო სასახლე, პარიზის ცენტრში მდებარეობს, მდინარე სენასა და რუ-დე-რივოლის შორის. მისი მთავარი მოედანი, რომელზეც ამჟამად ლუვრის პირამიდაა აღმართული, ერთ ხაზზეა შანზ-ელიზეს გასწვრივ და ამგვარად ქმნის ისტორიულ მონაკვეთს (Axe historique), რომელზეც პარიზის მრავალი ისტორიული მონუმენტია განლაგებული. ლუვრის სამეფო სასახლის ნაწილი საზოგადოებისთვის პირველად გაიხსნა 1793 წლის 8 ნოემბერს, საფრანგეთის რევოლუციის დროს.
ისტორია
ლუვრი საუკუნის დასაწყისში (1200 წ.) აიგო მეფე ფილიპე ავგუსტის მითითებით, როგორც ციხესიმაგრე. XIV საუკუნის ბოლოს რ. დეტამლევ გადააკეთა და აქედან მოყოლებული, ლუვრი მეფეთა რეზიდენციად იქცა. 1546 წელს იგი დაინგრა და მის ადგილას ფრანგმა არქიტექტორმა პიერ ლესკომ (1510-1574) ააგო სასახლე - აღორძინების ხანის შესანიშნავი ძეგლი. სკულპტურული დეკორი შეასრულა მოქანდაკე ჟან გუჟონმა. მომდევნო საუკუნეებში (1600 წლიდან 1868 წლამდე) დაემატა ცალკეული კორპუსები და ფასადები. XVII საუკუნის მეორე ნახევრიდან ლუვრი მეფეთა რეზიდენცია აღარ იყო. იგი ჯერ მხატვრული ტილოების საცავი იყო, ხოლო 1793 წლიდან კონვენტის დეკრეტით ეროვნულ სამხატვრო მუზეუმად იქცა.
ლიტერატურა
რესურსები ინტერნეტში
მუზუმის საიტი
ლუვრის მუზეუმისა და პარიზის ფოტოები
სქოლიო
საფრანგეთის სასახლეები
პარიზი
საფრანგეთის მუზეუმები
ჯულიანო ბონფანტე

ჯულიანო ბონფანტე (დ. 6 აგვისტო, 1904, მილანი — გ. 9 სექტემბერი, 2005, რომი) — იტალიელი ენათმეცნიერი. რომანული და ინდოევროპული, აგრეთვე ზოგადი ენათმეცნიერების სპეციალისტი, ნეოლინგვისტიკის წარმომადგენელი. ბონფანტე ამერიკული საენათმეცნიერო ჟურნალის „უორდის“ (Word) ერთ-ერთი დამაარსებელია.
თხზულებები
Позиция неолингвистики, წგნ.: Звегинцев В. А., Хрестоматия по истории языкознания XIX и XX веков, М., 1956;
I dialetti indoeuropei, Napoli, 1931;
Los ele-mentos populares en la lingua de Horacio, в кн.: Emerita. Boletin de linguistica у filologia clasica, t. 4—5, Madrid, 1936—37;
Semantics, Princeton, 1950;
Corso di glottologia, Torino, 1961.
რესურსები ინტერნეტში
ჯულიანო ბონფანტე – პორტერეტი
ჯულიანო ბონფანტე
ლიტერატურა
შარაშენიძე თ., ნეოლინგვისტიკის თეორია ენის შესახებ, „იბერიულ-კავკასიური ენათმეცნიერება“, 1962, ტ. 13.
სქოლიო
იტალიელი ენათმეცნიერები
დაბადებული 1904
გარდაცვლილი 2005
Fuentes Claras

Fuentes Claras is a municipality located in the province of Teruel, Aragon, Spain. According to the 2004 census (INE), the municipality has a population of 571 inhabitants.
References
Municipalities in the Province of Teruel
MMX (The Social Song)

MMX (The Social Song)
„MMX (The Social Song)“ — ჯგუფ ენიგმას სიმღერა და სინგლი, რომელიც გამოიცა 2010 წლის 15 დეკემბერს, მუსიკალური პროექტის 20 წლის იუბილეს აღსანიშნავად.
2010 წლის ოქტომბერში ენიგმას პროდიუსერმა მიხაელ კრეტუმ გულშემატკივრებს შესთავაზა ვოკალური ნაწილების ჩაწერა. შემდგომში იგი აპირებდა მათგან ერთ-ერთის არჩევას.
ლატვიელი ფოქს ლიმაშის „Fei Mea“-მ ყველაზე მაღალი შეფასებები მიიღო და იქცა მომავალი სიმღერის მისამღერად. ჩაწერაში აგრეთვე მონაწილეობდნენ ჯ. სპრინგი (ესპანეთი), მარკ ჯოშერი (ბრაზილია) და რასა სერა (ლიეტუვა). ისინი აგრეთვე მითითებულები არიან, როგორც კომპოზიციის მუსიკის და ტექსტის ავტორები. ენიგმას მოყვარულებს საშუალება ჰქონდათ, შეერჩიათ თანმხლები ინსტრუმენტი, ისევე, როგორც გარეკანი, რომელიც ლარს დერვალდმა შეიმუშავა. სიმღერის ოფიციალური ვიდეო გადაიღო არისტიდეს მორენომ. ვიდეო განთავსდა YouTube-ზე და ენიგმას Facebook-გვერდზე, 2011 წლის 17 მარტს. მორენომ აგრეთვე გადაიღო სიუჟეტი ამ ვიდეოს შექმნაზე
"MMX" არის ენიგმას პირველი სიმღერა, ჩაწერილი მიშელის მიერ მობილურ სტუდიაში Merlin, ისევე, როგორც პირველი, ჩაწერილი ინტერნეტისთვის.
სქოლიო
2010 წლის სინგლები
2010 წლის სიმღერები
ენიგმას სიმღერები
ფილადელფია სიქსერსის სეზონები

ფილადელფია სიქსერსის სეზონები
ფილადელფია სევენთი სიქსერსი (სიქსერსი) — პროფესიონალური საკალათბურთო კლუბი, რომელიც აშშ-ის ნაციონალურ საკალათბურთო ასოციაციაში (NBA) გამოდის. სიქსერსი თამაშობს ატლანტიკის დივიზიონში და არის წევრი აღმოსავლეთ კონფერენციის. გუნდის ბაზა მდებარეობს ფილადელფიაში, პენსილვანიის შტატში. თავდაპირველად გუნდი ცნობილი იყო სირაკუს ნეიშენალსით, თუმცა შემდგომ გუნდი გადაბარგდა ფილადელფიაში და სახელიც შეიცვალა.
1946 წელს, მფლობელმა დანიელ ბაისოუნმა შექმნა გუნდი როგორც სირაკუს ნეიშენალსი, რომელიც იყო ნაციონალური საკალათბურთო ლიგის (NBL) წევრი. გუნდმა პლეი-ოფში 3-ჯერ მოახერხა გასვლა, 1949 წელს კი შეუერთდა NBA-ს, რამდენიმე NBL გუნდთან ერთად, რომელიც მის მეტოქე ლიგა - ამერიკის საკალათბურთო ასოციაციას (BAA). ნეიშენალსი გავიდა ყველა NBA სეზონის განმავლობაში, ასევე მოახერხეს 3-ჯერ გასვლა NBA ფინალში, ხოლო ერთხელ მოახერხეს დეტროიტ პისტონსის დამარცხება 1955 წლის ფინალში. მას შემდეგ რაც ფილადელფია უორიორსი გადავიდა სან-ფრანცისკოში, სირაკუს ნეიშენალსი გადავიდა ფილადელფიაში, როგორც სევენთი სიქსერსი. სიქსერსმა ფილადელფიაში დაბადებული უილტ ჩემბერლინი აიყვანეს 1964 წელს უორიორსიდან, ხოლო 1967 წლის ფინალში კი ზუსტადაც ჩემბერლინის ყოფილი გუნდი დაამარცხეს.
მნიშვნელობები
სეზონის შედეგები
ყველა დროის შედეგი
შენიშვნა: ყველა დროის ტოტალურ შედეგში, არ არის გუნდის მიერ ჩატარებული NBL წლები შესული.
იხილეთ აგრეთვე
ფილადელფია სიქსერსი
ფილადელფია სიქსერსის მთავარი მწვრთნელები
რესურსები ინტერნეტში
ფილადელფია სიქსერსის ოფიციალური საიტი
სიქსერსის ოფიციალური საიტი Myspace-ზე
სქოლიო
ფილადელფია სიქსერსი
NBA გუნდების სეზონები
1131

1131
მოვლენები
25 დეკემბერი: ბრუნო II ფონ ბერგი ხდება კელნის მთავარეპისკოპოსი.
რამონ ბერენგერი ხდება ბარსელონის გრაფი.
ბელა II, თავისი ბიძის, უნგრეთის მეფის გარდაცვალების შემდეგ, ხდება ხორვატიის, დალმაციისა და რამას მეფე (როგორც ბელა I).
ფულკ V ანჟუელი და მელისენდა იერუსალიმელი ხდებიან იერუსალიმის მეფე და დედოფალი.
დაიბადნენ
იანვარი
14 იანვარი : ვალდემარ I დიდი — დანიის მეფე (გ. 1182)
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
გარდაიცვალნენ
იანვარი
7 იანვარი: კნუდ ლავარდი, შლეზვიგის პირველი ჰერცოგი;
თებერვალი
მარტი
აპრილი
3 აპრილი: იშტვან II, უნგრეთის მეფე, ხორვატიისა და დალმაციის მეფე;
მაისი
ივნისი
ივლისი
აგვისტო
21 აგვისტო: ბალდუინ II იერუსალიმელი, იერუსალიმის მეფე და ედესის გრაფი.
სექტემბერი
ოქტომბერი
ნოემბერი
დეკემბერი
თარიღი უცნობია
ბალიგიანი

ბალიგიანი (ოფიციალურად ბალიგიანის მუნიციპალიტეტი; ) ― მესამე კლასის მუნიციპალიტეტი ჩრდილოეთ ზამბოანგის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 23 771 ადამიანს შეადგენს. მოიცავს 17 ბარანგაის.
კლიმატი
რესურსები ინტერნეტში
Baliguian Profile at PhilAtlas.com
Philippine Census Information
სქოლიო
ჩრდილოეთ ზამბოანგის მუნიციპალიტეტები
პნევმოკოკი

პნევმოკოკი (სინ.: დეისკელბაუმის დიპლოკოკი, ფრენკელის დიპლოკოკი, Diplococcus pneumoniae, Micrococcus pneumoniae) — უძრავი ლანცეტისებრი დიპლოკოკი, რომლის სიგრძეა 0,5—1,25 მკმ.
იგი წარმომადგენელია Streptococcus-ის გვარისა, რომელშიც შედის გრამდადებითი, კატალიზო- და ოქსიდაზოუარყოფითი სფეროსებრი ბაქტერიები (კოკები), რომლებიც არიან ფაკულტატიური ანაერობები, რომელთა ზრდაც ძლიერდება ინკუბაციის ატმოსფეროში ნახშირორჟანგის 5—7 %-მდე გაზრდის შემთხვევაში.
რესურსები ინტერნეტში
ინფორმაცია პნევმოკოკური ვაქცინების შესახებ
ბაქტერიები
კოკები
ძვ. წ. 979

ძვ. წ. 979
— წლების რაოდენობა ქრისტესშობამდე.
მოვლენები
დაიბადნენ
გარდაიცვალნენ
Lophioturris polytropus

Lophioturris polytropus — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
Solenopsis novemmaculata

Solenopsis novemmaculata — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Solenopsis-ს გვარიდან. მიეკუთვნება Ponerinae-ს ქვეოჯახს..
სქოლიო
ჭიანჭველები
მითი (მრავალმნიშვნელოვანი)

მითი (მრავალმნიშვნელოვანი)
მითი შეიძლება აღნიშნავდეს:
მითი — უძველესი კოლექტიური, ფანტასტიკური, ხალხური თქმულება.
მითი — საგრაფო ირლანდიის აღმოსავლეთით.
მითი — 2005 წლის საბრძოლო-ფანტასტიკურ ჟანრის ფილმი.
Byzeres

Byzeres
The Byzeres were a people of the Southern Caucasus mentioned in Urartean sources as Uiterukhi or Uitirukhi. Sardur II conquered their lands, appointed a deputy and made it a province. According to the Ancient Greek sources, Byzeres inhabited near the southeast coast of the Black Sea, south of the Ch'orokhi River and partly the Pontic Mountains as well. The name of the historical region Odzrkhe is derived from the name of this tribe – Vidzerukh/Viterukh/Odzr(a)khe/Odzrkhe.
The Georgian Soviet encyclopedia identifies the Byzeres (bidzerebi) as "an ancient Georgian [Kartvelian] tribe"
See also
Odzrkhe
References
Ancient peoples of Georgia (country)
Quarto Centenário

Quarto Centenário is a municipality in the state of Paraná (PR) in Brazil.
The municipality relies mostly on agriculture - soybeans, corn, and has few industries, the most important Coagel COAMO and integrated cooperatives are cooperatives. It has a state college, in the town, other colleges in their districts, schools, municipal headquarters and in their districts, estimated population of 4,465 as of 2020. It has 5 catholic churches and one Evangelical Church (Parish of Our Lady of Fatima) that was founded on 22 April 1977 by decree of the diocesan Bishop of Campo Mourão Dom Eliseu Simões Mendes.
References
External links
Municipality homepage
Municipalities in Paraná
სანტანოპოლისი

სანტანოპოლისი — მუნიციპალიტეტი ბრაზილიაში, ბაიას შტატში. მიეკუთვნება ბაიას შტატის ჩრდილო-ცენტრალურ მეზორეგიონს.
2011 წლის მონაცემებით, მოსახლეობა 8 781 ადამიანს შეადგენდა. ფართობი 250.027 კმ²-ია. მოსახლეობის სიმჭიდროვე 35.12 კმ²-ზე.
რესურსები ინტერნეტში
ბრაზილიის გეოგრაფიისა და სტატისტიკის ინსტიტუტი ,
მოსახლეობის აღწერის მონაცემები
ბაიას შტატის მუნიციპალიტეტები
ფარცხანაყანევი

ფარცხანაყანევი — სოფელი საქართველოში, წყალტუბოს მუნიციპალიტეტში. სოფელში დგას შუა საუკუნეების ეკლესია.
გეოგრაფია
მდებარეობს იმერეთის დაბლობზე. ზღვის დონიდან 70 მეტრი, წყალტუბოდან 15 კილომეტრი. სოფელში გადის რკინიგზის ხაშური-სამტრედიის მონაკვეთი და სამტრედია-ქუთაისის საავტომობილო მაგისტრალი. სოფელში მოიპოვება თიხა.
ისტორია
წყაროებში პირველად მოიხსენიება XIII საუკუნეში ფარსმანაყანევის სახელწოდებით. სოფლის ტერიტორიაზე ჩატარებული არქეოლოგიური სამუშაოები ადასტურებენ, რომ იგი უძველესი დროიდანაა დასახლებული. სოფელში მდებარეობს ძველი წელთაღრიხვის I ათასწლეულით დათარიღებული ფარცხანაყანევის სამაროვანი და აღმოჩენილია განძი. ძვ.წ. VI-II საუკუნეებში აქ კოლხებს ჰქონდათ დიდი ციხე–ქალაქი ფარსმანევი, რომელიც ძვ.წ. 64 წელს რომაელებმა აიღეს და დაანგრიეს. მისი ამჟამინდელი სახელიც ამ უძველესი სახელწოდებიდან მომდინარეობს. 1926 წლისთვის მისი მოსახლეობა შეადგენდა 5600 ადამიანს, ხოლო ფართობი 45,7 კმ²-ს.
დემოგრაფია
ცნობილი ადამიანები
სოფელში დაიბადა აკადემიკოსი შალვა ნუცუბიძე. აქვე მდებარეობს მისი სახლ-მუზეუმი.
იხილეთ აგრეთვე
ფარცხანაყანევის სამაროვანი
ფარცხანაყანევის განძი
ლიტერატურა
სქოლიო
წყალტუბოს მუნიციპალიტეტის სოფლები
ტურინგოვა

ტურინგოვა — ქალაქი აღმოსავლეთ ავსტრალიაში, კუინზლენდის შტატში. ტურინგოვა მიეკუთვნება კუინზლენდის ადგილობრივ სამთავრობო ტერიტორიას. 2007 წლის მონაცემებით ქალაქის მოსახლეობა შეადგენს 59 164 ადამიანს. ტერიტორიის ფართობი — 1866,9 კმ².
ქალაქი გაშენებულია ტასმანიის ზღვის ნაპირებზე. დასახლებული პუნქტის ყველაზე ცხელი თვეებია იანვარი და თებერვალი, ხოლო ყველაზე ცივი თვეებია ივლისი და აგვისტო.
რესურსები ინტერნეტში
Former Thuringowa City Council
New Townsville city website
History of the area
More history of Thuringowa, including searchable historical image collection - from Thuringowa Library Heritage Services
კუინზლენდის ქალაქები
კანადა 1996 წლის ზაფხულის ოლიმპიურ თამაშებზე

კანადა 1996 წლის ზაფხულის ოლიმპიურ თამაშებზე
კანადამ ზაფხულის ოლიმპიურ თამაშებზე ოცდამეერთედ იასპარეზა 1996 წელს, აშშ-ის ქალაქ ატლანტაში. ამ თამაშებზე მათ სხვადასხვა სინჯის 22 მედალი მოიპოვეს.
რესურსები ინტერნეტში
სპორტული ბმულები
საერთაშორისო ოლიმპიური კომიტეტის შედეგების მონაცემთა ბაზა
ქვეყნები 1996 წლის ზაფხულის ოლიმპიურ თამაშებზე
კანადა ზაფხულის ოლიმპიურ თამაშებზე
ჩრდილოეთ ამერიკის ქვეყნები ზაფხულის ოლიმპიურ თამაშებზე
Lasioglossum maunga

Lasioglossum maunga — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 2007 წელს.
იხილეთ აგრეთვე
Lasioglossum-ის სახეობების სია
სქოლიო
maunga